Asiyesikia la mkuu huvunjika guu

ASIYESIKIA LA MKUU HUVUNJIKA GUU
Wahenga walinena kuwa jambo usilolijua ni usiku wa giza. Maisha haya yalienda sako kwa bako na msichana mmoja katika maeneo ya kitongoji chetu. Alikuwa msichana mrembo mno hakuna mfano. 
Ama kweli hawakukosea mababu zetu walipoulumba ulumbi ulumbao kuwa kizuri hakikosi ila. Msichana huyo aliuchukulia urembo wake kama njia mojawapo ya kupata senti. Yaani msichana huyu alikuwa kahaba. Shuleni walimu wake walimshauri kuachana na mambo haya ya kidunia ambayo ni maovu, kwani yatamletea matatizo makubwa mno. Wanafunzi wenzake pia walimshauri vile vile ila yeye alikuwa na ulimi wa upanga.
Wakati wa likizo ya Disemba ukiwadia, kila mmoja alienda makwao. Msichana huyo aliitumia nafasi hii kama kawaida yake. Kwa kweli msichana huyo hakusikia la mwadhini wala mteka maji msikitini. Kwani alitia masikio pamba. Wazazi walimkanya ya kutosha mpaka wakachoka. Walimhurumia sana mwanao kwa mambo ya kishetani na uhayawani. Walibaki kusema kuwa asiyefunzwa na mamaye hufunzwa na ulimwengu.
Siku na masiku zikaisha. Msichana huyo alianza kudhohofika kiafya. Hali yake ikawa si nzuri tena. Kazi yake ikamshinda kuendeleza. Wazazi wake walimpeleka hospitalini kupata matibabu kusema kweli ugonjwa aliokuwa nayo haukuwa wa mchezo. Aliumwa sana. Wazazi walishindwa kufahamu maradhi kama hayo yaliyo mkumba mtoto wao kwani ugonjwa huo haukusikia dawa, mganga wala mganguzi. Hali yake haikuwa hata na alama ya kupata afueni.
Wazazi wake wafanye nini tena. Mambo yalizidi kuharibika. Msichana huyo alikuwa kama sindano. Hana tena maringo na majivuno. Naam, msichana huyo aliyavuka maji asiyoweza kuyaogelea. Madaktari walifanya uchunguzi wa kutosha kilichobaki tu ni kupimwa virusi vya Ukimwi. Iliwabidi wampime kama ingawa anasumbuliwa na virusi vya Ukimwi. Ukweli ni kwamba waligundua kuwa anaugua ugonjwa sugu, ukimwi. 
Wazazi wake walilia mno huku mashavu yamewafura kama maandazi moto. Madaktari walimpa huduma ya hali ya juu kwani huu haukua ugonjwa wa mchezo. Alikuwa anachungulia 
Kaburi. Baada ya matibabu ya kutosha alianza kupata afueni. Macho yalimfunguka na kutazama ulimwengu kwa machungu. Alilia sana, lakini hii haikuwa dawa kwani mwiba wa kujidunga hauambiwi pole na majuto ni mjukuu kwani huja kinyume. 
Msichana huyo alipewa madawa ya kutumia. Akapewa maagizo yake na matumizi yake. Kwa kweli, msichana huyo alipata mafunzo ndani ya ugonjwa lililomkabili. Ingawa sasa amejipatia ugonjwa sugu la milele maishani mwake. Naam msiba wa kujitakia hauna kilio na mkataa pema pabaya panamuita.